ວັນທີ 7 ທັນວາ, ສະພາຄວາມໝັ້ນຄົງ ສປຊ ໄດ້ຈັດຕັ້ງກອງປະຊຸມທາງອອນລາຍກ່ຽວກັບສະພາບການກ່ຽວກັບສາທາລະນະລັດ ປະຊາທິປະໄຕ ກົງໂກປະຈຳ ສຳນັກງານ ສປຊ ປະຈຳນິວຢອກ. ທ່ານນາງ Leila Zerrougui ຜູ້ຕາງໜ້າພິເສດຂອງເລຂາທິການໃຫຍ່ ສປຊ ທັງເປັນຫົວໜ້າຄະນະປະຕິບັດ ສປຊ ປະຈຳ ສາທາລະນະລັດ ປະຊາທິປະໄຕກົງໂກ ລາຍງານຕໍ່ສະພາຄວາມໝັ້ນຄົງ ສປຊ ກ່ຽວກັບສະພາບການດ້ານການເມືອງ, ຄວາມໝັ້ນຄົງ, ມະນຸດສະທຳ ຢູ່ ສປ.ກົງໂກ.
ທ່ານນາງ Zerrougui ໃຫ້ຮູ້ວ່າ ພາຍໃນລັດຖະບານ ກົງໂກ ພວມມີບັນດາຄວາມບໍ່ລົງລອຍກັນອັນໃຫຍ່ຫຼວງໃນການດັດປັບກົງຈັກລັດ, ຄະນະປະຕິບັດກໍ່ຕັ້ງໜ້າໜູນຊ່ວຍລັດຖະບານເພື່ອແນໃສ່ຊຸກຍູ້ການໂອ້ລົມສົນທະນາເພື່ອແກ້ໄຂບັນດາຄວາມແຕກຕ່າງກັນ. ໃນຂະນະນັ້ນ, ສະພາບການຄວາມໝັ້ນຄົງ ຢູ່ທາງພາກຕາເວັນອອກຂອງປະເທດນີ້ບໍ່ມີຄວາມກ້າວໜ້າ.
ທີ່ກອງປະຊຸມ, ຫວຽດນາມໄດ້ສະແດງຄວາມວິຕົກກັງວົນ ກ່ຽວກັບການໃຊ້ຄວາມຮຸນແຮງໃສ່ສາມັນຊົນເມືອ່ປະຊາຊົນກ່ວາ 5,2 ລ້ານຄົນບໍ່ມີເຮືອນຢູ່, 21,8 ກ່ວາຄົນຕ້ອງປະເຊີນໜ້າກັບສະພາບການຂາດຄວາມໝັ້ນຄົງດ້ານສະບຽງອາຫານຢູ່ປະເທດນີ້. ທ່ານຟ້າມຫ໋າຍແອັງ, ຮອງຫົວໜ້າຄະນະຜູ້ຕາງໜ້າ ຫວຽດນາມ ປະຈຳ ສປຊ ໄດ້ເນັ້ນໜັກເຖິງຄວາມສຳຄັນຂອງການໜູນຊ່ວຍ ກົງໂກໃນໜ້າທີ່ປົກປ້ອງສາມັນຊົນ, ແກ້ໄຂສາຍເຫດຕົ້ນຕໍຂອງການປະທະກັນຜ່ານການເພີ່ມທະວີບົດບາດແຫ່ງລັດ, ດັດປັບຂົງເຂດຄວາມໝັ້ນຄົງ, ເພີ່ມທະວີການຄຸ້ມຄອງຊັບພະຍາກອນກໍ່ຄືຊຸກຍູ້ການພັດທະນາເສດຖະກິດ. ທ່ານເອກອັກຄະລັດຖະທູດ ຍົກສູງການຮ່ວມມືໃນພາກພື້ນ ແລະ ໜູນຊ່ວຍຂອງປະຊາຄົມສາກົນ ເພື່ອແນໃສ່ຮັບປະກັນຄວາມໝັ້ນຄົງ ຢູ່ ກົງໂກ ກໍ່ຄືໃນພາກພື້ນ.
ບຸນຄົງ